Patvirtinta
Rokiškio rajono savivaldybės tarybos 2014 m. gruodžio 19 d.

sprendimu Nr. TS-253

**SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKos aprašAS**

**BENDROSIOS NUOSTATOS**

1. Savivaldybės turto perdavimo valdyti, naudoti ir disponuoti juo patikėjimo teise tvarkos aprašas (toliau – Aprašas) reglamentuoja savivaldybei nuosavybės teise priklausančio turto perdavimą valdyti, naudoti ir disponuoti juo patikėjimo teise (toliau – patikėjimo teisė) ir institucijų, įstaigų dalyvaujančių perduodant savivaldybės turtą patikėjimo teise, teises ir pareigas. Šiame Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

2. Savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

3. Pagal šį Aprašą patikėjimo teisės objektu gali būti savivaldybės ilgalaikis ir trumpalaikis materialusis, nematerialusis turtas ir nuosavybės vertybiniai popieriai - akcijos (toliau – savivaldybės turtas).

4. Savivaldybės turtą patikėjimo teise valdo, naudoja ir disponuoja juo:

4.1. Savivaldybės administracija ir jos padaliniai (administracijos skyriai, seniūnijos);

4.2. savivaldybės biudžetinės įstaigos;

4.3.kiti juridiniai asmenys pagal turto patikėjimo sutartį, kai įgyvendina savivaldybių funkcijas ir tik tais atvejais, kai šie juridiniai asmenys pagal įstatymus gali atlikti savivaldybių funkcijas (toliau – patikėtinis).

5. Sprendimą dėl savivaldybės turto perdavimo priima:

5.1. savivaldybės taryba, kai:

5.1.1. turtas perduodamas pagal turto patikėjimo sutartį kitiems juridiniams asmenims, kurie įgyvendina savivaldybių funkcijas ir tik tais atvejais, kai šie juridiniai asmenys pagal įstatymus gali atlikti savivaldybių funkcijas;

5.1.2. turtas perduodamas valstybės ar kitos savivaldybės nuosavybėn ir yra Vyriausybės ar jos įgaliotos institucijos arba kitos savivaldybės tarybos sutikimas.

5.2. savivaldybės administracijos direktorius, kai:

5.2.1. savivaldybės administracija perduoda turtą valdyti patikėjimo teise savivaldybės biudžetinėms įstaigoms;

5.2.2. savivaldybės administracija perduoda turtą valdyti patikėjimo teise savivaldybės administracijos padaliniams (skyriams, seniūnijoms);

5.2.3. savivaldybės administracijos padaliniai (skyriai, seniūnijos), savivaldybės biudžetinės įstaigos perduoda vieni kitiems patikėjimo teise valdomą savivaldybės ilgalaikį ir trumpalaikį materialųjį ir nematerialųjį turtą;

5.2.4. perduodamas valdyti patikėjimo teise savivaldybės biudžetinėms įstaigoms, savivaldybės administracijos skyriams ar seniūnijoms perimtas iš valstybės savivaldybės nuosavybėn turtas, pasirašius turto perdavimo-priėmimo aktą ir jį apskaičius savivaldybės administracijoje. Savivaldybės tarybos sprendimu įgaliotas pasirašyti gaunamo iš valstybės turto perdavimo- priėmimo aktą asmuo yra atsakingas ir už turto perdavimą valdyti patikėjimo teise savivaldybės biudžetinėms įstaigoms ar savivaldybės administracijos skyriams, seniūnijoms.

6. Nereikalingu arba netinkamu (negalimu) naudoti pripažintas savivaldybės nematerialusis, ilgalaikis ir trumpalaikis materialusis turtas perduodamas patikėjimo teise valdyti kitiems subjektams, laikantis šio Aprašo nuostatų.

**SAVIVALDYBĖS TURTO PERDAVIMO PATIKĖJIMO TEISE**

**ORGANIZAVIMAS**

7. Savivaldybės tarybos sprendimų, administracijos direktoriaus įsakymų projektuose dėl savivaldybės turto perdavimo patikėjimo teise nurodoma:

7.1. perduodant savivaldybės nekilnojamąjį turtą: perduodantis ir priimantis subjektai; nekilnojamojo turto pavadinimas ir adresas; unikalus numeris ir bendras statinio plotas; perduodamų patalpų plotas; įsigijimo ir likutinė vertė;

7.2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys savivaldybės turtą (turto inventorinis numeris, markė, modelis ir kt.); turto skaičius (vienetais); turto vieneto įsigijimo vertė; nematerialiojo ir ilgalaikio materialiojo turto vieneto likutinė vertė; perduodamo turto bendra vertė (nematerialiojo ir ilgalaikio materialiojo turto – pagal likutinę vertę, trumpalaikio materialiojo turto – pagal įsigijimo vertę), jeigu sudaromas perduodamo turto sąrašas; perduodant akcijas - akcinės bendrovės pavadinimas, kodas, akcijų skaičius, forma, vienos akcijos nominalioji vertė, perduodamų akcijų dalis įstatiniame kapitale.

8. Prie sprendimų dėl savivaldybės turto perdavimo valdyti patikėjimo teise projektų pridedama:

8.1. turto patikėjimo teisės subjekto prašymas perduoti jam turtą, kuriame nurodytas prašomo perduoti turto naudojimo tikslas;

8.2. turto valdytojo, kurio prašoma perduoti jo patikėjimo teise valdomą turtą, sutikimas (jeigu savivaldybės turtą patikėjimo teise valdo, naudoja ir disponuoja juo kita savivaldybės įstaiga);

8.3. turto valdytojo sprendimas dėl turto pripažinimo nereikalingu arba netinkamu (negalimu) naudoti, kai perduodamas toks turtas;

8.4. perduodant savivaldybės nekilnojamąjį turtą ar kitus nekilnojamuosius daiktus:

8.4..1. Nekilnojamojo turto registro centrinio duomenų banko išrašo kopija, kuri patvirtina daiktinės teisės įregistravimą, kuomet daiktinė teisė neįregistruota kitus daiktinę teisę patvirtinančius dokumentus;

8.4.2. nekilnojamojo daikto kadastro duomenų bylos kopijos arba kitus nekilnojamuosius daiktus identifikuojantys duomenys;

8.5. perduodant kitą nematerialųjį, ilgalaikį ir trumpalaikį materialųjį turtą – perduodamo turto sąrašas, kuriame nurodomi Aprašo 7.2 papunktyje nurodyti duomenys, patvirtintas įstaigos, valdančios minėtą turtą patikėjimo teise, vadovo ar jo įgalioto asmens.

8.6. perduodant savivaldybei nuosavybės teise priklausančias akcijas: savivaldybės nuosavybės teisės į akcijas patvirtinimo dokumentas

9. Savivaldybės turto perdavimas valdyti patikėjimo teise įforminamas perdavimo-priėmimo aktu. Patikėjimo teisė į perduodamą savivaldybės turtą atsiranda nuo savivaldybės turto, perduodamo valdyti patikėjimo teise, perdavimo ir priėmimo akto (priedas) pasirašymo.

10. Turto perdavimo-priėmimo aktą pasirašo turto perdavėjas ir turto perėmėjas, tai biudžetinių įstaigų ar padalinių vadovai, ar jų įgalioti asmenys. Turto perdavimo-priėmimo aktas surašomi dviem egzemplioriais: vienas egzempliorius duodamas turto perėmėjui, antrasis paliekamas turto perdavėjui.

11. Jeigu turtas perduodamas valdyti, naudoti ir disponuoti juo patikėjimo teise kitam valdytojui, turto perėmėjas įtraukia jį į apskaitą, o  turto perdavėjas jį nurašo.

12. Savivaldybės turto perdavimas pagal turto patikėjimo sutartį kitiems juridiniams asmenims (patikėtiniams) įforminamas, pasirašant turto patikėjimo sutartį ir turto perdavimo-priėmimo aktą. Tarybos sprendime turi būti nurodyta savivaldybės įstaiga, įgaliota sudaryti turto patikėjimo sutartį, ir juridinis asmuo, pagal įstatymus galintis atlikti savivaldybių funkcijas. Kiti juridiniai asmenys, kuriems savivaldybės turtas perduotas pagal turto patikėjimo sutartį, negali šio turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu. Šis turtas gali būti naudojamas tik savivaldybių funkcijoms įgyvendinti. Savivaldybės įstaiga, sudariusi turto patikėjimo sutartį, privalo prižiūrėti, kad turto patikėjimo sutartis būtų tinkamai vykdoma. Turto patikėjimo sutartis pasibaigia Civilinio kodekso nustatytais atvejais. Pasibaigus turto patikėjimo sutarčiai, turtą patikėjimo teise valdo, naudoja ir disponuoja juo sutartį pasirašiusi savivaldybės įstaiga, jeigu savivaldybės taryba nenustato kitaip.

13. Savivaldybės turto valdytojas, valdantis turtą patikėjimo teise, ar pagal patikėjimo sutartį privalo užtikrinti ir vykdyti tinkamą patikėjimo teise valdomo turto priežiūrą: griežtai laikytis šiam turtui keliamų priešgaisrinės saugos, sanitarinių ir techninių taisyklių, užtikrinti tinkamą turto apsaugą, tvarkyti ir prižiūrėti turtą organizuoti ir atlikti turto remontą sudaryti su atitinkamomis įmonėmis ir organizacijomis sutartis dėl atsiskaitymo už turto eksploatavimą, komunalines, ryšių paslaugas, mokėti kitus mokesčius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės turto perdavimo valdyti, naudoti ir disponuoti juo patikėjimo teise tvarkos aprašo priedas

**SAVIVALDYBĖS TURTO, PERDUODAMO** **VALDYTI, NAUDOTI** **IR DISPONUOTI JUO PATIKĖJIMO TEISE, PERDAVIMO IR PRIĖMIMO** **AKTAS**

**\_\_\_\_\_\_\_\_\_\_\_\_\_\_** Nr. \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(perduodančios turtą institucijos, įmonės, įstaigos, organizacijos pavadinimas, buveinė, kodas)

atstovaujama įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, institucijos įstatus (nuostatus), įgaliojimą – atstovo pareigos,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vardas ir pavardė, įgaliojimo data ir numeris)

perduoda, o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(priimančios turtą institucijos, įmonės, įstaigos, organizacijos pavadinimas, buveinė, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

atstovaujama įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, institucijos įstatus (nuostatus), įgaliojimą – atstovo pareigos,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vardas ir pavardė, įgaliojimo data ir numeris)

priima, vadovaudamiesi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(dokumento perduoti turtą pavadinimas, data, numeris)

šį savivaldybei nuosavybės teise priklausantį turtą: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(perduodamo turto pavadinimas ir apibūdinimas (nematerialiojo ir ilgalaikio materialiojo turto – inventorinis numeris, įsigijimo ir likutinė vertė; trumpalaikio materialiojo turto – įsigijimo vertė, įsigijimo data; nekilnojamojo turto ar kito nekilnojamojo daikto – adresas, unikalus numeris, bendras statinio plotas, statinio pažymėjimas plane, patalpų plotas, įsigijimo ir likutinė vertė. Jeigu perduodami keli objektai, nurodoma, kad turtas perduodamas pagal pridedamą sąrašą. Sąraše turi būti nurodyti atitinkamai turto grupei numatyti reikalavimai)

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Perduodamas turtas yra perduotas pagal nuomos (panaudos) sutartį \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (sutarties sudarymo data, numeris, galiojimo terminas)

PRIDEDAMA (jeigu dokumentai pridedami):

Šis aktas surašytas dviem egzemplioriais, po vieną turto perdavėjui ir turto perėmėjui.

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            (Parašas)                    (Vardas ir pavardė)

(įgalioto perduoti turtą asmens pareigų pavadinimas)

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            (Parašas)                    (Vardas ir pavardė)

(įgalioto priimti turtą asmens pareigų pavadinimas)